10.

A XX. melléklet a következőképpen módosul: a) Az „V. melléklet” című szakaszban a 3. szakasz címe helyébe a következő szöveg lép: „3. LÉNYEGES INFORMÁCIÓK”. b) A „XII. melléklet” című szakaszban a 3. szakasz címe helyébe a következő szöveg lép: „3. LÉNYEGES INFORMÁCIÓK”. c) A „XII. melléklet” című szakaszban a 4.2.2. pont ii. alpontja helyébe a következő szöveg lép: „ii. amennyiben a mögöttes eszköz index, — az index neve, C KAT. — az index leírása, ha azt a kibocsátó vagy a kibocsátóéval azonos csoporthoz tartozó jogi személy állítja össze, A KAT. — a kibocsátóval együttműködésben vagy a kibocsátó nevében eljáró jogi vagy természetes személy által biztosított index leírása. Az index leírása elhagyható, amennyiben a tájékoztató tartalmazza az alábbiakat: — az indexre vonatkozó szabályok teljes körű leírása és az index teljesítményére vonatkozó adatok szabadon elérhetők a kibocsátó vagy az index készítőjének honlapján, és — az indexre vonatkozó szabályok (köztük az index összetevőinek kiválasztására és kiegyensúlyozására vonatkozó szabályok, valamint a piaci zavart okozó események leírása és a kiigazítási szabályok) előre meghatározott és objektív feltételeken alapulnak, A KAT. — amennyiben az indexet nem a kibocsátó állítja össze, az indexre vonatkozó információk fellelhetősége. C KAT.” d) A „XIII. melléklet” című szakaszban a 3. szakasz címe helyébe a következő szöveg lép: „3. LÉNYEGES INFORMÁCIÓK”. e) A melléklet a következő szakasszal egészül ki: „XXX. melléklet Utasítások 1. A KIBOCSÁTÓ VAGY A TÁJÉKOZTATÓ ELKÉSZÍTÉSÉÉRT FELELŐS SZEMÉLY ÁLTAL ADOTT HOZZÁJÁRULÁSSAL KAPCSOLATOS INFORMÁCIÓK 1.1. A kibocsátónak vagy a tájékoztató elkészítéséért felelős személynek a tájékoztató felhasználására vonatkozó kifejezett hozzájárulása, valamint nyilatkozata arról, hogy az értékpapírok pénzügyi közvetítők általi későbbi újraértékesítésére vagy végleges értékesítésére vonatkozóan is felelősséget vállal a tájékoztató tartalmáért mindazon pénzügyi közvetítők tekintetében, amelyek részére megadta a hozzájárulást a tájékoztató felhasználásához. A KAT. 1.2. A tájékoztató felhasználására vonatkozó hozzájárulás időtartamának megjelölése. A KAT. 1.3. Az ajánlati időszak megjelölése, amely alatt a pénzügyi közvetítők az értékpapírokat újraértékesíthetik vagy véglegesen értékesíthetik. C KAT. 1.4. Azon tagállamok megjelölése, amelyekben a pénzügyi közvetítők felhasználhatják a tájékoztatót az értékpapírok későbbi újraértékesítése vagy végleges értékesítése céljából. A KAT. 1.5. A tájékoztató felhasználása szempontjából lényeges, a hozzájáruláshoz kapcsolódó további egyértelmű és objektív feltételek megadása. C KAT. 1.6. Vastag betűvel kiemelt megjegyzés a befektetők tájékoztatására arról, hogy amennyiben pénzügyi közvetítő kínálja fel az értékpapírokat, a pénzügyi közvetítő fogja tájékoztatni a befektetőket az ajánlat feltételeiről az ajánlat megtételének időpontjában. A KAT. 2A KIEGÉSZÍTŐ INFORMÁCIÓK AZOKBAN AZ ESETEKBEN, AMIKOR A HOZZÁJÁRULÁST EGY VAGY TÖBB MEGHATÁROZOTT PÉNZÜGYI KÖZVETÍTŐ RÉSZÉRE ADJÁK MEG 2A.1. Azon pénzügyi közvetítők felsorolása és azonosítása (névvel és címmel), amelyek felhasználhatják a tájékoztatót. C KAT. 2A.2. A tájékoztató vagy az alaptájékoztató jóváhagyásakor, illetve – adott esettől függően – a végleges feltételek közzétételekor még nem ismert pénzügyi közvetítőkkel kapcsolatos új információk közzététele módjának és az információk fellelhetőségének megadása. A KAT. 2B. KIEGÉSZÍTŐ INFORMÁCIÓK AZOKBAN AZ ESETEKBEN, AMIKOR A HOZZÁJÁRULÁST AZ ÖSSZES PÉNZÜGYI KÖZVETÍTŐ RÉSZÉRE MEGADJÁK 2B.1. Vastag betűvel kiemelt megjegyzés a befektetők tájékoztatására arról, hogy a tájékoztatót felhasználó pénzügyi közvetítőknek jelezniük kell a honlapjukon, hogy a tájékoztatót a hozzájárulással és a hozzájáruláshoz kapcsolt feltételekkel összhangban használják. A KAT.”